শ্বৰীব হাছমী

শ্বৰীব হাছমী ( ; জন্ম: ২৫ জানুৱাৰী ১৯৭৬) হিন্দী চিনেমাজগতৰ এজন ভাৰতীয় অভিনেতা, লেখক, প্ৰযোজক আৰু পৰিচালক। আমাজন প্ৰাইম ভিডিঅ’ৰ ধাৰাবাহিক দ্য ফেমিলি মেন (২০১৯-২০২১)ত জে কে টালপেডৰ চৰিত্ৰত অভিনয় কৰাৰ বাবে তেওঁ বেছিকৈ পৰিচিত৷ ইয়াৰ বাবে তেওঁ ড্ৰামা-চিৰিজৰ শ্ৰেষ্ঠ সহযোগী অভিনেতাৰ ফিল্মফেয়াৰ অ’টিটি বঁটাকে ধৰি কেইবাটাও বঁটা লাভ কৰে।

প্ৰাৰম্ভিক জীৱন আৰু শিক্ষা
মুম্বাইৰ মালাড়ত এটা মধ্যবিত্ত পৰিয়ালত হাছমীয়ে জন্মগ্ৰহণ কৰিছিল। তেওঁৰ পিতৃ জেড এ জোহৰ আছিল এজন বিখ্যাত চলচ্চিত্ৰ সাংবাদিক। শ্বৰীবে স্কুলীয়া শিক্ষা ছেইণ্ট জনছ মডেল ইংৰাজী হাইস্কুলৰ পৰা লাভ কৰিছিল আৰু ভাৰতৰ মুম্বাইৰ ভৱন কলেজৰ পৰা স্নাতক ডিগ্ৰী লাভ কৰিছিল। 

 কৰ্মজীৱন 
শ্বৰীবে এমটিভি ৰ’ডিজ ছিজন-২ ত পৰ্দাৰ আঁৰত কাম কৰিছিল। ২০০৮ চনত তেওঁ স্লামডগ মিলিয়নেয়াৰত অভিনয় কৰিছিল, যিখন ছবি অস্কাৰ বিজয়ী চলচ্চিত্ৰ হিচাপে পৰিগণিত হয়।

২০১২ চনত তেওঁ ইনামুলহাক আৰু কুমুদ মিশ্ৰৰ সৈতে ফিল্মিষ্টানত মুখ্য ভূমিকা লাভ কৰে। শ্বাহৰুখ খান, অনুষ্কা শৰ্মা আৰু কেটৰিনা কাইফে অভিনয় কৰা জব তক হায় জান ছবিত তেওঁ সহযোগী চৰিত্ৰত অভিনয় কৰিছিল।

পিছলৈ তেওঁ বদমাছিয়ান (২০১৫), ফুলু ফুলু (২০১৭), ভদকা ডায়েৰীছ (২০১৮), বাট্টি জি ইউ আই মিটাৰ চালু (২০১৮), নক্কাছ (২০১৯), উজদা চামান (২০১৯), দৰবান (২০২০) আৰু বিক্ৰম ৱেধা (২০২২) আদি ছবিত কাম কৰে।

শ্বৰীব হাছমীৰ আন আন কামৰ ভিতৰত আমাজন প্ৰাইমৰ প্ৰডাকচন ব্লকবাষ্টাৰ ছিৰিজ দ্য ফেমিলি মেন আৰু ভুট চিলেক্ট ব্লকবাষ্টাৰ অসুৰ।

২০২০ চনত তেওঁ টেলিভিছন ধাৰাবাহিক এ ভাইৰেল ৱেডিং, স্কেম ১৯৯২ত অভিনয় কৰে আৰু বহু বিজ্ঞাপন, টেলিভিছন ৱেব ধাৰাবাহিক আৰু ছবিত কাম কৰে।

শ্বৰীব হাছমীয়ে দ্য ফেমিলী মেনৰ জৰিয়তেহে প্ৰকৃততে সমাদৰ লাভ কৰে৷ চিৰিজটোৱে তেওঁৰ বাবে বিপুল প্ৰশংসা কঢ়িয়াই আনিছিল, আৰু তেওঁৰ অন-স্ক্ৰীণ কেমিষ্ট্ৰীয়ে দৰ্শকৰ সৈতে সংযোগ স্থাপন কৰিছিল৷ এই প্ৰসংগত হাছমীয়ে কয় - "মই ‘দ্য ফেমিলি মেন’ৰ পৰৱৰ্তী সময়ত দেখা পোৱা আটাইতকৈ ডাঙৰ পৰিৱৰ্তনটো হ’ল নিৰ্বাচন কৰাৰ শক্তি৷ তাৰ আগতে মই যিখিনি পাইছিলোঁ সেইবোৰৰ সকলো কামেই কৰিছিলোঁ৷ ফিল্মিষ্টানৰ পিছত ব্যতিক্ৰমী কাম এটা কৰিবলৈ মোৰ মন গ’ল৷ ভাল ছবি কিছুমানৰ কাম আৰম্ভ কৰিলোঁ যদিও সেইবোৰ শ্বেলফত ৰখা হ’ল। হয়তো মোৰ ভাগ্যত লিখা হৈছিল। কিছুমান প্ৰজেক্ট ফ্লোৰলৈও যাব পৰা নাছিল৷ "https://timesofindia.indiatimes.com/web-series/news/hindi/sharib-hashmi-reveals-how-the-family-man-changed-his-career-maybe-it-was-written-in-my-destiny/articleshow/125499409.cms

ব্যক্তিগত জীৱন
২০০৩ চনৰ ২৭ ডিচেম্বৰত শ্বৰীবে নাছৰিন হাছমীৰ সৈতে বিবাহপাশত আবদ্ধ হয়।
বঁটা আৰু সন্মান
 বৰ্ষ বঁটা শিতান  কৰ্ম ফলাফল তথ্যসূত্ৰ ২০১৪ ষ্টাৰডাষ্ট বঁটা শ্ৰেষ্ঠ অভিনয় ২০১৫ আইফা বঁটাকৌতুক চৰিত্ৰত শ্ৰেষ্ঠ অভিনয় স্ক্ৰীণ বঁটাশ্ৰেষ্ঠ কমেডিয়ান  ষ্টাৰ গীল্ড বঁটাঁ শ্ৰেষ্ঠ নৱাগত পুৰুষ অভিনেতা ২০২০ ফিল্মফেয়াৰ অটিটি বঁটা ড্ৰামা চিৰিজত শ্ৰেষ্ঠ সহযোগী অভিনয়অসুৰ ২০২১ ফিল্মফেয়াৰ অটিটি বঁটা ড্ৰামা চিৰিজত শ্ৰেষ্ঠ সহযোগী অভিনয়দ্য ফেমিলী মেন চিজন২  ২০২৩ ফিল্মফেয়াৰ অটিটি বঁটা ড্ৰামা ফিল্মত শ্ৰেষ্ঠ সহযোগী অভিনয়তাৰলা

 তথ্যসূত্ৰ 

শ্ৰেণী:ভাৰতৰ ব্যক্তি
শ্ৰেণী:ভাৰতীয় অভিনেতা
শ্ৰেণী:অভিনয় শিল্পী
শ্ৰেণী:মহাৰাষ্ট্ৰৰ ব্যক্তি
শ্ৰেণী:হিন্দী চলচ্চিত্ৰৰ অভিনেতা
শ্ৰেণী:জীৱিত ব্যক্তি